**Lindi Lasteaia-Algkooli Pilvekeserühma lastevanemate koosoleku protokoll**

Toimumisaeg: 09.05.2023.a., kell 17.00 – 18.15

Toimumiskoht: Lindi Lasteaed – Algkool, Pilvekeserühm

Koosoleku juhatajad: Kristel Närep

Koosolekul osalesid: nimekiri lisatud protokollile

Koosoleku protokollija: Marina Tubala

**Päevakord:**

1. Eesolevad üritused/tegemised
2. Lasteaia lõpetamine ja lõpupeoga seonduv
3. Jooksvad küsimused/arutati

**Kuulati/otsustati:**

**1. Eesolevad üritused/tegemised**

**Kristel:**

Neljapäeval, 11. mail kell 16:00 toimub Lindi Lasteaia-Algkooli saalis Kevadkontsert. Lapsevanemad tulevad kella 16 neks rühma ja rühmast läheme saali üheskoos. Kui vanemal on lapsed eri rühmades, siis saab vanem(ad) soovi korral olla koos lastega noorima lapse rühma juures. Riietus mugavalt pidulik.

Reedel, 12. mail kell 9:00, sõidame osa saama Pernova õppeprogrammist „Läänemere elustik“ Pärnu rannaniidu laudteel. Tagasi jõuame orienteeruvalt kell 12:00. Õppeprogramm ja transport on tasuta. Samal ajal osalevad ansambli „Laulvad Lindid“ liikmed Pärnu Kontserdimajas emadepäeva peo peaproovis. Ansamblisse kuuluvad: Mia Isabela, Miia, Gustav, Jasper, Kenneth, Sten, Karl (Vikerkaarerühmast). Ansamblis osalevaid lapsevanemaid on proovist teavitatud.

Emadepäeval, 14. mail esineb ansambel „Laulvad Lindid“ Pärnu Kontserdimajas Pärnu linna emadepäeva kontserdil “Sulle, emake”.

18. mail on lasteaias külas Heino Seljamaa rändteater etendusega „Suur Peeter ja Väike Peeter“. Etendus algab kell 16:00 ja pilet maksab 4 eurot.

27. mail toimub Pärnu Vallikääru aasal Pärnumaa mudilaste laulu- ja tantsupidu

“EDEV JA VÕLUV AASTARING”. Lauluõpetaja täpsustuste kohaselt osalevad laulupeol kõik Pilvekeserühma lapsed. Kohapeal saavad lapsed lõunasöögi – kartulipuder viineritega ja üllatusmagustoit. Peo kava saadab rühmaõpetaja lapsevanematele.

05. juunil toimub kohustuslik esmaabikoolitus kõigile lasteaia- ja koolitöötajatele. Palume laps sellel päeval koju jätta.

**2. Lasteaia lõpetamine ja lõpupeoga seonduv**

Juuli kuu on lasteaed kollektiivpuhkusteks suletud. Lapsevanematel on vajalik märkida Eliisi laps juuliks puuduma. Selle kuu eest lasteaia kohatasu ei arvestata.

Lasteaia lõpetab 14 last. 2023/2024 õppeaastal alustab Lindi Lasteaed-Algkoolis 1. klassis kooliteed, praeguste andmete kohaselt, 11 last.

Kui kõik läheb plaanide kohaselt on 2023/2024 õppeaastal esimese klassi õpetaja Kelly Hansson.

Lasteaia kohakasutamise lõpetab taotlus Arno keskkonnas. Kui vanem teab, et laps peale lõpupidu enam lasteaias ei käi, tuleb teha Arnos lasteaiast lahkumistaotlus. Tänaseks on selgunud, et lahkumistaotlust on võimalik teha ka poole kuu pealt, ilma et peaks maksma terve kuu kohatasu. Nt kui lahkumistaotlus on tehtud 15. juunist, siis vanem maksab 15 päeva eest kohatasu.

Lapse koolivalmiduskaardid täidab õpetaja Eliisi keskkonnas. Kui kaart on valmis, siis õpetaja teavitab lapsevanemat. Soovi korral saab kaardi ka prindituna või e-maili teel.

Otsustati ühiselt, et lõpupidu toimub 31. mail kell 15:00. Lõpupeost võtavad osa kõik rühma lapsed. Peale pidu lasteaias minnakse ühiselt Pärnusse bowlingut mängima. Bowlingusse on oodatud samuti kõik rühma lapsed ja nende vanemad! Selleks, et saaks broneeringuid tegema hakata on vaja teada osalejate arvu. Õpetaja Kristel saadab lapsevanematele sellekohase kirja. Broneeringutega tegeleb Kennethi ema Kaisa.

Lepiti kokku, et lõpupeoks teeb tordi Gustavi ema Karmen. Samuti räägib Karmen kooliõpetaja Kadriga, ehk ta on nõus lõpupeol pildistama.

Ideena käidi välja lasteaiale, lõpetajate nimedega, pingi kinkimine. Lapsevanemad uurivad erinevaid võimalusi.

Lõpupeoga seotud kulutused, summa jagamine ning muu maksmisega seonduv, selgub peale broneeringu tegemist, osalejate arvu ning tehtavate kulutuste teadasaamist.

**3. Jooksvad küsimused/arutati**

Küsimused ja ettepanekud lastevanematelt:

* Kas suvel toimuvad jalgpalli treeningud? Kui laps lõpetab trennis osalemise, siis kas peab sellest ette teatama? Rühmaõpetaja uurib ning annab lapsevanematele teada.
* Meeldetuletus rühmaõpetajatelt – ka suvekuudel on vajalik, et lapsel on lasteaias õue- ja toariided. Kindlasti on vajalik ka joogipudel.

Protokollija

Marina Tubala